Tarkón lőttek egy kéthónapos kölyökkutyát Tiszapüspökiben
Gyorsan elkapták a gyanúsítottat, akinek állatkínzás miatt kell felelnie.
2021. március 2-án telefonált be egy gazda a rendőrsége, miszerint valaki néhány perccel korábban a két hónapos foxi kutyáját légfegyverrel nyakon lőtte Tiszapüspökiben. A rendőrök azonnal a helyszínre siettek, ahol megállapították, hogy
Az egyenruhások elfogták és előállították a Törökszentmiklósi Rendőrkapitányságra a bűncselekmény elkövetésével megalapozottan gyanúsítható 68 éves férfit, akit gyanúsítottként hallgattak ki. A nyomozók a fegyvert vagy annak utánzatát lefoglalták - derült a hivatalos közlésből. Állatkínzás vétsége miatt folytatnak vele szemben eljárást.
A „csengeri örökösnő” és a fideszes politikus egyre szürreálisabb történetében a tavalyi vádemelés óta nincs újabb nyomozás.
A nyomozó hatóság a nyomozást befejezte és a Mátészalkai Járási Ügyészség vádiratot nyújtott be a Mátészalkai Járási Bírósághoz. A vádirat minden bűncselekménynek minősíthető magatartást és azok bizonyítékait magába foglalja ­– írta szerdán szó szerint Polt Péter legfőbb ügyész az őt a „Kósa-ügyekről” írásban kérdező Csárdi Antal LMP-s országgyűlési képviselőnek adott válaszában. Megjegyezte:
A dátum fontos, ugyanis a szerdai válasz az ellenzéki politikus február 16-án benyújtott kérdéseire érkezett, ám a legfőbb ügyész által emlegetett vádemelés tavaly novemberi. A Kósa Lajos fideszes parlamenti képviselőt is érintő „csengeri örökösnő” ügye három éve robbant ki. Sz Sz. Gáborné hét éve azzal csalt ki 780 millió forintot az áldozataitól, hogy a pénz a külföldön meghalt édesapja után járó 1300 milliárd forintos hagyaték felvételéhez kell. Az apja akkor még élt. A csengeri asszonynak többek közt Kósa Lajos is hitt. Az asszony befektetési tanácsokat kért a Fidesz politikusától, akivel többször is találkozott, és egy megállapodást is aláírtak közjegyző előtt. A szövevényes ügy azután pörgött fel ismét, hogy napvilágra kerültek a rendőrségi vallomások:
Mint írta, ráadásul az országgyűlési képviselő tanúvallomásában azt állítja, hogy soha nem fogadott el ajándékot a csengeri örökösnőtől, de az eljárás során okirattal tudták a hatóságok bizonyítani, hogy Kósa Lajos ajándékot fogad el Sz. Gábornétól.
Az LMP-s politikus arra is kíváncsi lett volna, miért nincs folyamatban eljárás okirathamisítás miatt, amikor Kósa Lajos édesanyja azt állítja vallomásában, hogy nem az ő aláírása van az ajándékozási okiratokon, tehát valaki meghamisította azokat. Polt Péter a levélben annyit írt még, hogy a különösen nagy kárt okozó csalás és más bűncselekmények miatt indult nyomozásban korábban Kósa Lajost tanúként hallgatták ki, és – utalva a képviselői kérdésekre – „a nyomozó hatóság az eljárásban hivatalból vizsgálta a büntetőjogilag releváns tényeket”. Azonban a Szabolcs-Szatmár-Bereg Megyei Főügyészség 2020. november 23-i, a csengeri örökösnő ügyében történt vádemelést követően kiadott közleménye egyik felvetett bűncselekményről sem szól, és csak egy vádlottról ír.
Az ügyben kedden a Legfőbb Ügyészség külön közleményt is kiadott, amelyben „visszautasítja azokat a politikailag motivált feltételezéseket, hogy törvénysértően vagy szakszerűtlenül járt volna vagy járna el az úgynevezett csengeri örökösnő ügyében”. Annyi újdonság szerepelt még a közleményben, hogy Kósa Lajosról azt írták le mintegy összegzésképpen:
Emberünknek aligha a technikai tudása az erőssége.
Még 2021 februárjában esett meg az egyik siófoki postán, hogy otthagytak egy 200 ezer forint értékű telefont. Ez fel is tűnt a 64 éves férfinek, aki gyorsan a kabátjába rejtette a készüléket, ahelyett, hogy jelezte volna azt az alkalmazottaknak.  A tulajdonos gyorsan bejelentette, hogy elvitték a telefonját, a siófoki rendőrök helymeghatározó alkalmazásával megállapították a helyzetét és egy órával később már kopogtattak a férfi otthonánál.
Az ügyészség vádiratában a bűncselekmény elkövetését beismerő vádlottal szemben próbára bocsátás intézkedést indítványozott - áll a vádhatóság közleményében.  Ez azt jelenti - ha a bíróság is úgy gondolja - akkor határozott időre elhalasztják a büntetés kiszabását és csak akkor kerül erre sor, ha a próbára bocsátás alatt újabb bűncselekményt követ el a férfi.